देहरादून और दिल्ली में काम कर रही ‘रिंग एंड ऑर्डर’ वेबसाइट की टीम में कुल 10 लोग हैं। इस स्टार्टअप की शुरूआत में पहले राउंड का निवेश हो चुका है। इसके अलावा अंकुर ने भी अपनी बचत को इसमें निवेश किया है। अब उनके इस काम को आगे बढ़ाने में उनके कुछ दोस्त मदद कर रहे हैं। आम लोगों को उनकी वेबसाइट कितनी पसंद आ रही है इसका अंदाजा इस बात से भी लगाया जा सकता है कि हर रोज ‘रिंग एंड ऑर्डर’ से 12सौ के आसपास कूपन जारी किये जाते हैं। इन लोगों की आय का मुख्य स्रोत्र सर्विस प्रोवाइडर से मिलने वाला मामूली शुल्क है। खास बात ये है कि ये किसी भी सर्विस प्रोवाइडर से शुल्क लेने से पहले उसे तीन महीने तक अपनी सेवाएं मुफ्त में देते हैं। जिसके बाद अगर सर्विस प्रोवाइडर को लगता है कि उसे इनसे लाभ हो रहा है तो वो इनकी सेवाएं जारी रखने के लिए मामूली शुल्क देता है।